**ҮНДЭСНИЙ ЗОХИЦУУЛАХ ЗӨВЛӨЛИЙН**

**ХЯНАЛТЫН ХОРООНЫ ХУРЛЫН ТЭМДЭГЛЭЛ**

**2021 оны 04 сарын 09-ний өдөр Улаанбаатар хот**

Хуралд 5 гишүүн оролцсон (ирц 100%), Хурал ҮЗЗ-ийн оффис, Далай тауэр, 701 тоотод 11:00-12:30 цагт болов.

**Хуралд оролцсон гишүүд:**

1. Ж.Мөнхжаргал-Хяналтын хорооны дарга, Төрийн байгууллагын төлөөлөл
2. Л.Баярцэцэг- Хяналтын хорооны гишүүн, Эрүүл Мэндийн Чанарын Холбоо
3. С.Энхжин- Хяналтын хорооны гишүүн, ЭМЯ, ХШҮДАГ
4. Я.Энхтөр- Хяналтын хорооны гишүүн, АШУҮИС-ийн Арьс судлалын тэнхим
5. Г.Нямпүрэв- Хяналтын хорооны гишүүн, Залуус Эрүүл Мэнд ТББ

**Хуралд урилгаар оролцсон хүмүүс:**

1. Т.Аира, СОНА-ны ахлах мэргэжилтэн
2. Н. Цогзолмаа, Глобаль сангийн төслүүдийн зохицуулагч
3. Б.Гансүх- Глобаль сангийн ДОХ-ын төслийн мэргэжилтэн
4. C.Ганзаяа- Глобаль сангийн сүрьеэгийн төслийн мэргэжилтэн

Хурлыг Хяналтын хорооны гишүүн Я.Энхтөр даргалав.

**Хөтөлбөр 1. Хурлын хөтөлбөрийг батлах, өмнөх хурлын шийдвэрийн биелэлтийг танилцуулах**

**Я.Энхтөр:** Хяналтын хорооны гишүүд хурлын хөтөлбөрийг санал нэгтэйгээр хэлэлцэн баталлаа.

**Хөтөлбөр 2. 2021-2023 онд хэрэгжих Сүрьеэгийн хөтөлбөрийн эхний 3 сарын үйл ажиллааг Хянах самбарт танилцуулах /Хавсралт 1/**

**С.Ганзаяа:** 2021-2023 онд хэрэгжих Сүрьеэгийн хөтөлбөрийн эхний 3 сарын үйл ажиллааг танилцууллаа. Глобаль сангийн 2021-2023 оны Сүрьеэгийн төслийн I улиралын төслийн хэрэгжилт:

|  |  |  |
| --- | --- | --- |
| **Үйл ажиллагааны хэрэгжилт** | **Биелэлт /тоо/** | **Нэмэлт тайлбар** |
| Төлөвлөгдсөн үйл ажиллагаа | 31 | Хэрэгжилт 84% |
| Хэрэгжиж байгаа/ хэрэгжиж дууссан | 26 | Хэрэгжиж дууссан: 8  Хэрэгжиж байгаа: 18 |
| Хойшилсон | 5 | 1. ЕБСургуульд хийгдэх сүрьеэгийн үзлэг,  2. Маш олон эмэнд дасалтай сүрьеэтэй өвчтнүүдийн эмчилгээний үр дүнд хийх үнэлгээ  3. Олон талт хамтын ажиллагааг хангах уулзалт  4. Халдварт болон халдварт бус өвчний цогц үзлэг  5. СЭМТ хийгдэх дэмжлэгт хяналт. |

2021-2023 оны Сүрьеэгийн төслийн хэрэгжилтэнд тулгамдаж буй асуудлууд:

* Цар тахлын нөхцөл байдлаас нийтийг хамарсан үйл ажиллагаа зохион байгуулахыг хориглосон, идэвхтэй илрүүлэлт зохион байгуулахад хүндрэлтэй байна.
* Сүрьеэгийн хүний нөөцийг Коронавируст халдварын эсрэг хариу арга хэмжээнд дайчлаж байна (2021 оны 2-р сарын байдлаар 40%)
* Сорьц тээвэрлэлтийн давтамж цөөрсөн (орон нутгийн зам хаасан)
* Цар тахлын нөхцөл байдлаас хил, боомт хаагдсан тул эм, эмнэлгийн хэрэгсэлийн ханган нийлүүлэлт удаашрахаар байна.

**С.Энхжин:** Хамгаалах хэрэгсэлийн хуваарилалтын тушаал ЭМЯ дээр ямар мэргэжилтэн хариуцаж байна вэ?

**C.Ганзаяа:** ЭМЯ-ний Халдварт өвчний хэлтэсийн ДОХ, сүрьеэгийн асуудал хариуцсан мэргэжилтэн Б.Цэцэнбилэгт өгсөн боловч одоогоор тусгаарлалтанд байгаа гэж мэдэгдсэн.

**С.Энхжин:** Энэ асуудлыг Цэцэнбилэгт мэдэгдэе, хэдийгээр тусгаарлалтанд байгаа ч цахимаар ажиллах тушаал гарсан. Мөн энэ чиглэлийн хариуцаж буй мэргэжилтнүүд байхгүй байсан ба өчигдөрөөс Нарангэрэл дарга, Ахлах шинжээч Долгорханд нар ажилдаа орсон. Гэвч өнөөдөрөөс Нарангэрэл дарга ХӨСҮТ дээр Менежментийн багт орж томилогдон ажиллахаар болсон. Энэ асуудлыг одоо хариуцаж буй мэргэжилтнийг анхааралаа хандуулж ажиллуулах тал дээр анхаарья.

**Н.Цогзолмаа:** 2020 онд КОВИД-19 цартахалтай холбоотой C19RM механизмын төслийг ЭМЯ-аас Ажлын хэсэг гарч Цогтбаатар дарга, Баярзаяа болон бусад мэргэжилтэнүүд бичиж байсан. 2021 оны шинэ зарлагдсан төсөл дээр Энхжин гишүүнийг дэмжин ажиллахыг хүсч байна. Өнгөрсөн жилийн туршлагыг харахад ЭМЯ-аас Ажлын хэсэг гарч төсөл бичих нь зүйтэй харагдсан. Тиймээс төсөл бичих Ажлын хэсгийг яаралтай томилох талаар ЭМС-дад уламжилж өгнө үү. ЭМЯ-аас энэ тал дээр манлайлан, анхаарч ажиллах хэрэгтэй гэж үзэж байна.

**С.Энхжин:** Энэ талаар ЭМЯ-ний Гадаад хамтын ажиллагааны хэлтэст мэдэгдсэн байгаа юy?

**Б.Оюундарь:** Глобаль сангаас 2021 оны 4 дүгээр сарын 7-нд мэдэгдэл захидал ирсэн ба өнөөдөр нийт гишүүд болон хамтрагч талуудад мэдээлэл хүргэнэ. Цаашид Ажлын хэсгийг яаралтай гаргаж төслийн ажлыг эхлэх хэрэгтэй, учир нь 2021 оны 5 дугаар сарын 14 гэдэг бол маш шахуу хугацаа юм.

**С.Энхжин:** Тийм байна. Гамшигаас хамгаалах Эрүүл мэндийн улсын алба, тохиололын удирдлагын тогтолцоо идэвхижээд явж байна. Үүний даргаар Эрүүл мэндийн сайд, түүний эзгүй тохиолдолд Дэд сайд орлох ба менежер нь Төрийн нарийн бичгийн дарга ажиллаж байна. Ажлын хэсгийг яаралтай томилж төслийг бичих шаардлагатай гэдгийг ойлголоо. C19RM механизмийн 2 сая ам.долларын санхүүжилт нь КОВИД-19 цартахалд зориулагдах хэдий ч яг нарийвчилж заасан зүйл байгаа юу?

**Н.Ганзаяа:** Глобаль сангаас ирүүлсэн албан захидал дээр бүх мэдээлэл нь дэлгэрэнгүй тодорхой тусгагдсан байгаа.

**Ж.Мөнхжаргал:** Сүрьеэгийн эмний дуусах хугацаа болон татан авалтын байдлын талаар мэдээлэл өгнө үү.

**C.Ганзаяа:** Глобаль сангийн сүрьеэгийн төслийн шугамаар сүрьеэгийн 2-р эгнээний нийт хэрэгцээний эмний 80 хувийг ханган нийлүүлж байгаа ба 1-р эгнээний эм буюу Эмэнд мэдрэг сүрьеэгийн эмний хэрэгцээг Монгол улсын Засгийн газраас 100 хувь хангаж байна. 2020 оны 12 сарын 31-ний байдлаар Эмэнд мэдрэг сүрьеэгийн эмийн 6 сарын аюулгүй нөөц байна. Олон эмэнд дасалтай сүрьеэгийн нөөцийн хувьд хангалттай байгаа ба жилд 300 орчим ОЭД сүрьеэгийн илрүүлэг хийнэ гэж тооцсон ба 2 жилээр захиалгыг хийн 6, 6 сараар татан авч байна. 2020 оны жилийн эцсийн байдлаар ОЭД сүрьеэгийн 190 орчим илрүүлэг байсан ба цаана нь 100 гаруй эмийн нөөц үлдсэн байна. Тиймээс эмийн нөөц тасрах тохиолдол одоогийн байдлаар байхгүй байна. Дуусах хугацааний хувьд эм нь 2 жилийн хугацаатай ирдэг, татан авалтын хугацаанаас хамааран дуусах хугацаа нь өөр, өөр байгаа ба энэ талаар ханган нийлүүлэлтийн мэргэжилтнээс нарийн тодруулан эргэн имэйлээр мэдэгдэе.

**Б.Оюундарь:** Хяналтын хорооны гишүүдээс дараах дэмжлэг үзүүлэхийг уриалмаар байна. 2021-2023 оны шинэ төсөл хэрэгжээд 3 сарын хугацаа өнгөрсөн хэдий ч санхүүжилт ЭМЯ дээр гацаж эхний улиралын санхүүжилт 2021 оны 3 сарын 5-нд орж ирсэн, КОВИД-19 цартахалын хөл хорионы нөхцөл байдлаас шалтгаалан идэвхтэй илрүүлгийг хийх боломжгүйд хүрсэн, сүрьеэгийн эмч мэргэжилтнүүдийг КОВИД-19 цартахалын хариу арга хэмжээнд дайчлан ажиллуулж байгаа зэрэг нөхцлүүдээс хамааран Глобаль сангийн дэмжлэгтэй төслүүдийн хэвийн хэрэгжих нөхцөл байдалд ноцтой нөлөө үзүүлж байна. Тухайлбал Олон эмэнд дасалтай сүрьеэгийн илрүүлэг 355 тохиолдлыг илрүүлэх зорилт тависан байхад 2021 оны 1-р улиралын байдлаар дөнгөж 10 хувийг илрүүлсэн үзүүлэлттэй байна. ХЗН-ийн мэргэжилтэн Ганзаяагийн дэвшүүлсэн хүсэлтүүд дээр үндэслэн Хяналтын хорооны гишүүд маань зөвлөмжөө гарган, ҮЗЗ-ийн удирдлагатай хамтран Үндсэн хүлээн авагч болох ЭМЯ-ны удирдлагуудтай дараа, дараагийн улиралд хэрхэн төслийг тасалдуудахгүй байх талаар нөлөөллийн уулзалтыг хийх нэн шаардлагатай байна.

**Л.Баярцэцэг:** 3 асуулт асуух гэсэн юм.

* 1-рт Нийслэлийн хэмжээнд зөөврийн рентгений хангамж хэр байдаг вэ? КОВИД-19-ийн нөхцөл байдалтай холбоотой дүүргийн эмнэлэгүүдэд ор дэлгэж байгаа ба зөөврийн рентгений хангамж маш дутагдалтай байна. Эдгээр аппаратуудыг дараа нь сүрьеэгийн оношилгоо, эмчилгээнд ашиглах боломжтой.
* 2-рт Сүрьеэтэй өвчтөнүүдээс КОВИД-19-өөр өвчилсөн хэдэн хүн байна вэ, энэ талаар судалгаа хийсэн үү?
* 3-рт Сүрьеэгээр өвчлөгсдийн дийлэнх хувь нь дундажаас доогуур орлоготой, нийгмийн эмзэг давхаргын иргэд өртөх магадлалтай байдаг. Үүнтэй холбоотойгоор КОВИД-19-оос шалтгаалсан удаа дараагийн хөл хорио түүнээс үүдсэн ажилгүйдэл, мөнгө төгрөгний дутагдал, хоол тэжээлийн хомсдолд эдгээр сүрьеэтэй өвчтөнүүд өртөж байна. Глобаль сангийн зүгээс эдгээр өвчтөнүүдэд хэрхэн анхаарах хандуулж байна вэ, цаашид ямар арга хэмжээ авч хэрэгжүүлэх боломжтой байна вэ? ХӨСҮТ болон бусад бүх шатны эмнэлэг, эмнэлэгийн мэргэжилтнүүдийг КОВИД-19-ийн хариу арга хэмжээнд үндсэндээ дайчлан ажиллуулж байна, энэ үед бидний анхаарал хандуулж хүч хөрөнгөө зарцуулж буй эдгээр өвчтнүүдээ хэрхэн хамгаалах боломжтой байгаа талаар ярилцах нь зүйтэй гэж бодож байна.

**C.Ганзаяа:**

* Глобаль сангийн зүгээс өнгөрсөн хугацаанд зөөврийн рентген аппарат нийт 26 ширхэгийг хангасан байна. Үүнээс Улаанбаатар хотын СХД-ийн Нэгдсэн эмнэлэгт 1 ш, ХӨСҮТ-д 1 ш аппаратаар хангасан. 2017 онд Чингэлтэй дүүргийн Засаг даргын санхүүжилтээр дүүргийн эмнэлэгт 1 ш зөөврийн рентген аппарат авсан. Улаанбаатар хотын хэмжээнд нийт 3 ш зөөврийн рентген аппарат байна. Нийслэлийн хэмжээнд өвчлөл өндөр, хүн ам ихээр төвлөрсөн, алсдагдсан дүүрэгт цаашид рентген аппаратаар хангах шаардлагатай байна. 2021-2023 оны төслийн хүрээнд нийт 3 ш дижитал рентген аппарат авах ба үүний 2 ш явуулын үзлэг шинжилгээний багт хуваарилагдана, 1 ш аппарат нь ШШГЕГ-ийн харьяа Хорих 461-р ангид хуваарилсан. Учир нь 600-800 хоригдол нэг дор байрладаг, өдөрт 100-200 хоригдол шинэчлэгдэж байдаг.
* Сүрьеэтэй өвчтөнүүдээс КОВИД-19-өөр өвчилсөн талаарх судалгаа ХӨСҮТ-ийн СТА дээр бүртгэгдэж байгаа ба СХА-ын 2021 оны I улиралын тайлан 4 сарын 15-нд ирэх тул өвчтөний тоон мэдээлэл одоогоор байхгүй байна.
* Сүрьеэгээр өвчлөгсдийн 80 гаруй хувь нь амжиргааны баталгаажих түвшингээс доогуур орлоготой иргэд байдаг гэсэн судалгаа бий. ЭМЯ-ны 2020 оны Гамшигаас хамгаалах бэлэн байдлын төлөвлөгөөн дээр тогтмол тусламж шаардлагатай эдгээр иргэдэд туслах хэд, хэдэн зүйлийг зааж өгсөн. Үүний дагуу Глобаль сангийн дэмжлэгтэй сүрьеэгийн төслөөс багагүй хэмжээний мөнгийг зарцуулсан. Эдгээрээс дурдвал 2020 оны жилийн эцсийн байдлаар орон гэргүй, ТББ-д байршиж байгаа 27 өвчтөн, эмзэг бүлгийн 168 өвчтөнд хоол хүнсний тусламж үзүүлсэн. Сүрьеэгийн эмчилгээний чанарыг сайжруулах зорилгоор ор гэргүй 100 иргэн, 52 сайн дурын идэвхтэнүүдэд хүнсний тусламжийн багцыг олгосон. 21 аймгийн сүрьеэгийн диспансерт эмчилгээ хийлгэж байгаа эмзэг бүлгийн 840 өвчтөнд хүнсний тусламжийг МУЗН-ээр дамжуулан олгосон. ХӨСҮТ-ийн сүрьеэгийн тасагт хэвтэн эмчлүүлж буй 125 өвчтөнд хүнсний болон ахуйн багцыг МСТН-ээр дамжуулан олгосон. Сүрьеэгийн диспансерт эмчилгээ хийлгэж буй нийт 2381 өвчтөнд хувийн хамгаалах хэрэгсэл, дархлаа дэмжих багцыг олгосон. 2021 оны төсөв дээр сар тутам 600 эмзэг
* бүлгийн сүрьеэтэй өвчтөнд хүнсний болон бусад хувийн хамгаалах хэрэгслийн дэмжлэг үзүүлэхээр ажиллаж байна.

**Л.Баярцэцэг:** Миний хувьд зөөврийн рентген нийслэлд нэмэх боломж байгаа эсэхийг судлах, Ковидын ор дэлгэн ажиллаж байгаа дүүргийн нэгдсэн эмнэлгүүдэд нэн шаардлагатай тохиолдолд хангалт хийх боломж бүрдүүлэх саналтай байна. Түүнчлэн хуваарилагдсан аппаратыг өөр эмнэлгүүдэд шилжүүлсэн алдааг залруулах хэрэгтэй байна. Мөн эмчилгээгээ цаг хугацаанд нь авч чадахгүй байгаа Сүрьеэ, ДОХ-той иргэдэд хүрч үйлчлэх, зарим нийгмийн асуудлыг газар дээр нь шийдвэрлэх, ганц нэг уут хоол хүнсээр хязгаарлагдахгүй Витамин С, Д-ийн өндөр тунгийн урт хугацааны хангалт хийх гэх мэт ажлыг санаачлан хэрэгжүүлэх шаардлагатай гэж харж байна.

|  |  |  |  |  |  |  |
| --- | --- | --- | --- | --- | --- | --- |
| **Шалгуур үзүүлэлт** | **Зорилт**  **2021** | | | **Явц Q1, 2021** | | |
| **Target N** | **Target D** | **Зорилт %** | **Гүйцэтгэл** | | |
| ХДХВ-ийн халдвараас урьдчилан сэргийлэх хөтөлбөрт хамрагдсан эрчүүдтэй бэлгийн хавьталд ордог эрчүүдийн эзлэх хувь | 3925 | 6542 | 60.00% | 848/6542 | 13% | **21.6%** |
| ХДХВ-ийн халдвар илрүүлэх шинжилгээнд хамрагдсан бөгөөд хариугаа мэдэж байгаа ЭБЭ-ийн хувь | 3532 | 6542 | 54.00% | 738/6542 | 11.2% | **20.7%** |
| ХДХВ-ийн халдвараас урьдчилан сэргийлэх хөтөлбөрт хамрагдсан ЭБҮ-ийн хувь | 3213 | 6062 | 53.00% | 625/6062 | 10.3% | **19.4%** |
| ХДХВ-ийн халдвар илрүүлэх шинжилгээнд хамрагдсан бөгөөд хариугаа мэдэж байгаа ЭБҮ-ийн хувь | 3031 | 6062 | 50.00% | 538/6062 | 8.8% | **17.6%** |
| РВЭЭ авч байгаа ХДХВ-ийн халдвартай хүний эзлэх хувь | 369 | 620 | 59.52% |  |  |  |

**Н.Цогзолмаа:** 2021 оны 1 сард нийт 11 ш рентген аппарат Глобаль сангаас ирсэн. Гэвч ЭМСайдын тушаалаар эдгээр 11 аппаратнаас Багануур дүүрэг болон Орхон аймагт хуваарилагдсан аппаратны хуваарилалтанд өөрчлөлт оруулан Нийслэлийн Хүрээ Амаржих газар болон Арьс судлалын үндэсний төвд хуваарилсан. Энэ тал дээр ҮЗЗ-ийн Дарга ЭМСайдад мэдэгдэл хүргүүлсэн боловч одоо болтол хариу ирүүлээгүй байна. Тиймээс энэ асуудал дээр Хяналтын хорооны гишүүд та бүхнийг анхааралаа хандуулан туслахыг хүсч байна.

**Хөтөлбөр 2. 2021-2023 онд хэрэгжих ДОХ-ын хөтөлбөрийн эхний 3 сарын үйл ажиллааг Хянах самбарт танилцуулах /Хавсралт 2/**

**Б.Гансүх:** 2021-2023 онд хэрэгжих ДОХ-ын хөтөлбөрийн эхний 3 сарын үйл ажиллааг Хянах самбарт танилцууллаа.

Глобаль сангийн 2021-2023 оны ДОХ-ын төслийн I улиралын төслийн хэрэгжилт:

2021-2023 оны ДОХ-ын төслийн хэрэгжилтэнд тулгамдаж буй асуудлууд:

* Цар тахлын нөхцөл байдлын улмаас нийтийг хамарсан үйл ажиллагаа зохион байгуулахыг хориглосон, эрсдэлт бүлгийн хүн амын дунд илрүүлэлт зохион байгуулахад хүндрэл үүсэж байна.
* ДОХ/БЗДХ-ын ТСА нь Коронавируст халдварын эсрэг хариу арга хэмжээнд дайчлагдан ажиллаж байна
* Хөтөлбөрийг хэрэгжүүлэгч байгууллагуудын ажилчид Коронавирусийн халдвар авах, ойрын хавьтал болж тусгаарлагдах тохиолдолууд гарсан
* КВ-ээс сэргийлэх, халдварт өртөхөөс болгоомжилж эрсдэлт бүлгийн хүн ам төслийн үйл ажиллагаанд хамрагдах сонирхол буурсан.
* Үйл ажиллагааны санхүүжилт хугацаандаа орохгүй байх.

**Я.Энхтөр:** 2 асуулт байна.

* 3 дахь слайд дээрх Нөхөн үржихүйн тусламж үйлчилгээнд хамрагдах боломжгүй эмэгтэй биеэ үнэлэгчдэд зориулсан “НҮЭМ-ийн үйлчилгээнд хамрагдах нь” гэсэн үйл ажиллагааг илүү тодруулж өгнө үү.
* 4 дахь слайд дээр $117,214 СХА байгууллагууд руу шилжсэн гэсэн байна. Эдгээр нь ямар байгууллагууд болох мөн ямар үйл ажиллагаанд хэдэн төгрөг шилжүүлсэн талаарх дэлгэрэнгүй мэдээллийг мэдэж болох уу? ХХ-ны гишүүдэд илгээж өгнө үү.

**Б.Гансүх:**

* Нөхөн үржихүйн тусламж үйлчилгээнд хамрагдах боломжгүй эмэгтэй биеэ үнэлэгчдэд зориулсан “НҮЭМ-ийн үйлчилгээнд хамрагдах нь” гэсэн үйл ажиллагаа нь СХА болох Төгс бүсгүйчүүд ТББ-ийн хийдэг үйл ажиллагаа юм. 2018-2020оны төслийн хүрээнд эрсдэлт бүлгийн хүн амд үзүүлэх тусламж үйлчилгээний туршилтын хөтөлбөр хэрэгжсэн ба УБ хотын 3 дүүргийн эмнэлэгийг сонгон авч тухайн дүүргийн эмнэлэгийн БЗДХ-ын эмч нартай хамтран ажиллах ажил тусгагдсан юм. Энэ ажлын гол зорилго нь тухайн дүүргийн эмч нартай уулзан, ухуулаг нөлөөллийн ажил хийн, нөхөн үржихүйн эмчилгээ, үйлчилгээ авч чадахгүй байгаа ЭБҮ нарыг хамруулах зорилготой ба тухайн дүүргийн эмчид сарын 50 ам.долларын цалин өгч хамтран ажиллах төсөл юм. Одоогоор КОВИД-19-өөс шалтгаалан зарим эмнэлэг дээр халдвар гарсантай холбоотой энэ ажил хойшилсон байна.
* $117,214 хувьд 2021 оны I улиралын ДОХ-ын хөтөлбөрийг хэрэгжүүлж буй 3 СХА байгууллагуудын үйл ажиллагааны зардал болох:

1. Залуус эрүүл мэнд төв ТББ-192,910,510₮
2. Төгс бүсгүйчүүд ТББ-104,468,445₮
3. ХӨСҮТ-ийн ДОХ-ын алба-21,914,000₮ тус 3 байгууллагад хуваарилагдсан. Батлагдсан төсөв, удирдамжийг имэйлээр илгээх болно.

**Б.Оюундарь:** Шилжилт болон тогтвортой байдлын төлөвлөгөөтэй холбоотой асуулт байна. ЭМЯ-ны Дэд сайдаар ахлуулсан ажлын хэсэг гарч, гадны хөндлөнгийн баг гарч ажиллан уг төлөвлөгөө, тайлан бэлэн болсон. Үүнтэй холбоотой Глобаль сангаас уг төлөвлөгөөтэй холбоотой түүний үр дүнг хэрхэн хэрэгжүүлэх талаар асуусан. ЭМЯ дээр байгуулагдсан Ажлын хэсгийг дахин сэргээж ажиллуулах санал байвч КОВИД-19-өөс шалтгаалан боломжгүй байх шиг байна. Гэвч гарсан төлөвлөгөөтэй холбоотой үр дүн гаргаж ажиллах тал дээр анхаарч ажиллах хэрэгтэй байна.

**Г.Нямпүрэв:** ХЗН нь статусын хувьд ЭМЯ-ны дэргэдэх байгууллага гэж явдаг уу, эсвэл биш үү? ХЗН-ийн зүгээс үйл ажиллагаагаа явуулахад ЭМЯ дээр бэрхшээл, гацаа үүсч байгаа асуудлаар ҮЗЗ-ийг нөлөөлөх уулзалт хийх санал гаргасан. Хэрвээ ХЗН нь ЭМЯ-ны дэргэдэх байгууллага бол шууд хэлж танилцуулах боломжгүй юм уу? ҮЗЗ-ийг нөлөөлөх асуудлаар уулзалт хийхэд ХЗН цуг орох санал гаргаж байна уу, эсвэл ҮЗЗ-ийг дангаараа уулзах санал гаргаж байна уу гэж асуух гэсэн юм.

**Б.Гансүх:**

*Оюундарийн асуулт:* Шилжилтийн үеийн төлөвлөгөөг 2020 оны турш боловсруулан ОУ-ын Фарос багынхан 2020 оны 12 сарын дунд үед Шилжилтийн үеийн эцсийн төлөвлөгөөг бидэнд хүлээлгэн өгсөн. Төлөвлөгөөг хүлээн авмагц ЭМЯ дээр байгуулагдсан мэргэжил арга зүйгээр хангах Удирдах зөвлөлийн багт танилцуулсан. Тухайн удирдах зөвлөлийн багын зорилго нь Шилжилтийн үеийн төлөвлөгөөг боловсруулах зорилготой байгуулагдсан, хэрвээ ахин баг байгуулах шаардлагатай бол шинээр байгуулах нь зүйтэй гэж бодож байна. Шилжилтийн үеийн эцсийн Англи, Монгол хэл дээрх хувилбар дээрх төлөвлөгөөг 4 сарын 3 дахь 7 хоногт Аллан руу өгөхөөр тохирсон. Үүний дараа төлөвлөгөөг хэвлэн ЭМЯ-ны удирдлагуудад танилцуулах уулзалт зохион байгуулах төлөвлөгөөтэй байна. Энэ уулзалтанд ҮЗЗ-ийн оролцоо мөн чухал шаардлагатай гэж бодож байна.

*Нямпүрэвийн асуулт:* ХЗН-ийн статусын хувьд ЭМЯ-ны доор явдаг. ЭМЯ нь Глобаль сангийн Үндсэн хүлээн авагч гэж явдаг ба ХЗН нь өдөр тутмын үйл ажиллагааг уялдуулан зохицуулах нэгж гэж явдаг. ЭМЯ дээр үүссэн асуудал дээр ХЗН-тэй хамтран ҮЗЗ уулзсанаар илүү далайцтай нөлөө үзүүлэх боломжтой гэж үзэж байна.

**Н.Цогзолмаа:** ЭМЯ нь төслийнҮндсэн хүлээн авагч хэдий ч сайд, дарга нар солигдох болгонд уулзаж Глобаль сангийн төслийн үйл ажиллагааг сайн ойлгуулж таниулах шаардлага тулгарч байна. ХЗН нь хэдийгээр ЭМЯ-ны доор ажилладаг хэдий ч өөрсдийн асуудлыг шийдвэрлүүлж, тайлагнадаг ҮЗЗ-тэй, тиймээс ҮЗЗ болон Хяналтын хорооны гишүүдээс дэмжлэг хүсэх гэсэн юм.

**Хөтөлбөр 3. ҮЗЗ-ийн 2021-2022 оны Хяналтын төлөвлөгөөг батлах**

**Ж.Мөнхжаргал:** Хяналтын төлөвлөгөөн дээр Улаанбаатар хотод хийгдэх хүрч очих хяналтын ажил дээр Ажлын албанаас санал болгосон байгууллагууд дээр очих. Хөдөө орон нутгийн хувьд Олон эмэнд дасалтай сүрьеэ өвчний өвчлөл өндөр 3 аймгийг сонгож очиж хяналт хийх саналтай байна.Хяналтын төлөвлөгөөг батлах асуудал дээр гишүүд нэмэлт саналаа цахимаар нэмээд батлая гэж бодож байна.

**ХЯНАЛТЫН ХОРООНЫ ШИЙДВЭР:**

1. Хяналтын төлөвлөгөөн дээр Улаанбаатар хотод хийгдэх хүрч очих хяналтын ажил дээр Ажлын албанаас санал болгосон байгууллагууд дээр очих. Хөдөө орон нутгийн хувьд Олон эмэнд дасалтай сүрьеэ өвчний өвчлөл өндөр 3 аймгийг сонгож очиж хяналт хийх.
2. ХЗН-ээс дэмжлэг хүссэн асуудал дээр ҮЗЗ-өөс Эрүүл мэндийн сайдад албан бичиг хүргүүлсэн, энэ тал дээр дахин анхаарлаа хандуулж ЭМСайдтай нөлөөллийн уулзалт хийх саналыг ҮЗЗ-д даргад хүргүүлэх.
3. Хяналтын хорооны чадамж, эрх үүргийн хувьд хүний нөөц, санхүү, гүйцэтгэлийн үйл ажиллагаанд хяналт тавих гэсэн эрх, үүрэгтэй. Үүний дагуу СХА байгууллагуудын сүүлийн 2 жилийн санхүүгийн гүйцэтгэлийн үйл ажиллагаанд ЭМЯ-ны аудитийг оруулах.
4. Ковид-19 цар тахлын үед үндсэн ДОХ, Сүрьеэгийн тусламж үйлчилгээ доголдсон. Үндсэн тусламж үйлчилгээг орхигдуулахгүй байхад ҮЗЗ-с ЭМЯ-нд ойлгуулах, зөвшилцөх үйл ажиллагааг зохион байгуулах.

Хурал 12:30 минутанд өндөрлөв.

Хянасан: ................................................... Ж.Мөнхжаргал /Хяналтын хорооны дарга/

Боловсруулсан: ..................................T.Батчимэг /ҮЗЗ-ийн Ажлын албаны ажилтан/